Publication: Magyar Közlöny
Issue: MK-1999-127 (Year: 1999, Number: 127)
Era: 1990-2004
Section: szóló 168/1999. (XI. 24.) Korm. rendelet (a továbbiakban:
Paragraph Index: 151

b) adateltérés esetén: ba) amennyiben az Adatlapon szereplő adatok a személyazonosság megállapítását nem kizáró mértékben eltérnek a központi személyiadat- és lakcímnyilvántartásban tárolt adatoktól, az állandó személyazonosító igazolványt a Hivatal az Adatlapon szereplő adatokkal állítja ki; bb) amennyiben az Adatlapon szereplő adatok a személyazonosság megállapítását kizáró mértékben térnek el a központi személyiadat- és lakcímnyilvántartásban tárolt adatoktól, illetőleg a kérelmező a központi személyiadatés lakcímnyilvántartásban nem vagy csak passzív adatokkal, illetőleg külföldön élő magyar állampolgárként szerepel, vagy az Adatlap, illetőleg a fénykép nem alkalmas feldolgozásra a Hivatal az Adatlapot — további intézkedésre — az adateltérés (hiba ok) közlésével visszaküldi az azt kiállító okmányirodának. A körzetközponti jegyző a visszaküldött Adatlap és a Hivatal által közölt információk tartalmától függően intézkedik, bizonyítási eljárást folytat le, amelynek keretében megkeresi az ügyben érintett szerve(ke)t (szükség esetén az igénylőt) és a tényállás tisztázását követően dönt az állandó személyazonosító igazolvány kiadásáról. Amennyiben a jegyző úgy dönt, hogy az Adatlap eredeti adattartalma szerint az állandó személyazonosító igazolvány kiadható, az Adatlapot — azt követően, hogy a központi személyiadat- és lakcímnyilvántartásban a szükséges javítás végrehajtásra került — ismételten meg kell küldeni a Hivatalnak.

Source: https://magyarkozlony.hu/hivatalos-lapok/3f65624bc3cba07ed5caf5755c92079e1ed12dcf/dokumentumok/ff745512ea9878d76eef93f725fcfa332f297e28/letoltes